b'\n_START_ARTICLE_\nEstadio Ol\xc3\xadmpico de la Cartuja\n_START_PARAGRAPH_\nEstadio Ol\xc3\xadmpico de la Cartuja on urheilustadion Sevillassa, Espanjan Andalusiassa. Stadion rakennettiin Sevillassa j\xc3\xa4rjestettyj\xc3\xa4 vuoden 1999 yleisurheilun MM-kilpailuja varten. La Cartujan katsojakapasiteetti on normaalik\xc3\xa4yt\xc3\xb6ss\xc3\xa4 72\xc2\xa0000 katsojaa (kaikki istumapaikkoja)._NEWLINE_La Cartuja is\xc3\xa4nn\xc3\xb6i vuoden 2003 jalkapallon UEFA-cupin loppuottelua, jossa Porto voitti Celticin. Suuren osan ajasta stadion on kuitenkin tyhjill\xc3\xa4\xc3\xa4n, koska kumpikaan Sevillan suurseuroista ei k\xc3\xa4yt\xc3\xa4 sit\xc3\xa4 vakituisesti. Sevilla FC pelaa kotiottelunsa Ram\xc3\xb3n S\xc3\xa1nchez Pizju\xc3\xa1nilla ja Real Betis Benito Villamar\xc3\xadnilla.'